Carola Dombeck

Carola Dombeck (s. 25. kesäkuuta 1960 Merseburg, Saksi-Anhalt) on entinen itäsaksalainen telinevoimistelija ja olympiamitalisti.Sports Reference LLC Eri telineistä hän oli parhaimmillaan hypyssä.Kluge, s. 636

Dombeck voitti vuonna 1974 sosialististen maiden kansainvälisen juniorikilpailun Pjongjangissa, Pohjois-Koreassa. Vuonna 1975 hän voitti maansa juniorimestaruuden ja vuonna 1976 aikuisten mestaruuden. Montréalin 1976 olympialaiset olivat hänen ensimmäiset arvokilpailunsa. Hän saavutti Montréalissa hopeaa hypyssä tasapistein 19,650 Neuvostoliiton Ljudmila Turištševan kanssa ja vain toiselle neuvostoliittolaiselle, Nelli Kimille hävitenKluge, s. 536 sekä pronssia joukkuekilpailussa. Hän epäonnistui joukkuekilpailussa erityisesti puomilla ja sai vain 33:nneksi parhaat henkilökohtaiset pisteet 74,90.Kluge, s. 534 Koska hän oli itäsaksalaisista yhteispisteissä heikoin, ei hän päässyt mukaan henkilökohtaisen moniottelun finaaliin.Kluge, s. 534–535

Dombeck ei saavuttanut urallaan henkilökohtaisia MM-mitaleja eikä EM-mitaleja.Sports123.com

 Lähteet 





 Viitteet 

Luokka:Itäsaksalaiset olympiamitalistit
Luokka:Itäsaksalaiset telinevoimistelijat
Luokka:Vuonna 1960 syntyneet
Luokka:Elävät henkilöt